Kongreya Demokratîke ya Şaran (HDK) ) seba destbenkerdişê hemverfekî Sedat Şeogluyî bînaya merkezê pêroyî de bi kombîyayîşê çapemenîye nêrazîbîyayîşê xo mojna. Endamê HDKyî, îdarekarê HDPyî û zaf kesî tewrê kombîyayîşî bîyî.
Hemverfeka HDKyî Gulîstane Kiliçyîgît vat kombîyayîşî de qisey kerd û vat: " Nê blokê faşîstî yo ke tehamulê binkewtişî nêkeno, verî pê qeyûman şaredarîyî xesp kerdî la mird nêbi vera Vakur û Rojhelatê Sûrîye hêrişê îşxalî kerd. Îqtîdar nêeşkîyo îşxalanê xo dewam bikê coka heyfê xo zereyê welatî de kesanê ke têkoşînê demokrasîyî danê ra gêno. Destbendkerdişê hemverfekê HDKyî Sedat Şenogluyî zî parçeyêkê nê heyfgirewtişî yo. Na bêhuqûqî ya ke ma rê yena kerdene de para tewr pîl yê CHPyî ya. Êyê ke sîstemê serekîye û îşxalan ra vat heya hemparê destbenkerdişê hemverfekê ma û  her guleyo ke erzîyeno  Sûrîye yê."
